לגדל ילד (יותר) בריא! | פרוג - דף הבית של היוצרים החרדים
לגדל ילד (יותר) בריא!
הנושא בפורום 'איש את רעהו' פורסם ע"י jaffa, ‏24/10/17.
jaffa משתמש מקצוען פיתוח / אפיון / עיצוב אתרים
אני חדשה פה. ואהבתי את השיתופיות שיש פה.
אני עוסקת בתחום הבריאות ולפני שנה סיימתי לכתוב ספרון להורים שמספק מיידע על גידול יותר בריא.
מפאת קוצר הזמן אף פעם לא הדפסתי אותו.
אני עושה ניסוי לראות אם זה מעניין אתכם פה. אתחיל להכניס קטעים. אם זה טוב לכם תגיבו, אם לא אז לפחות ניסיתי!
יש לי גם תמונות וכו, קודם אני צריכה לגלות איך להעלות לכאן תמונות....
הקדמה- שלא מדלגים עליה
יש לי שאלה בשבילך:
ממה עשוי הילד שלך?
שאלה לא מובנת ומצחיקה, נכון?
אם נהיה רגע רציניים, נראה שהשאלה לא כל כך מצחיקה, הרי כשאת לדוגמא, פונה להכין עוגה, את בודקת את המתכון, וקוראת אלו מצרכים יש להכניס. לדוגמא:
לערבב היטב, להוסיף:
לערבב היטב, להעביר לתבנית עגולה קוטר 28 ולאפות על חום 180 מעלות לעשרים דקות.
את תפני לסדר את המצרכים והכלים הנדרשים על השיש, אם חסר משהו, תדאגי להשלימם. אחר כל מצרך, את תעצרי ותבדקי שאת אכן מכניסה את המצרך הנכון והכמות הנכונה, מערבבת כשצריך בדיוק את המוצרים שכתובים, ופועלת ע"פ ההוראות, את ממש חוששת לפספס אפילו גרגיר קטן של סוכר.
לאחר כשעתיים (עד שבוע- תלוי במרשם) עומדת מולך עוגה יפה ומרשימה (או שרופה ונפולה- במידה ואת כלה טריה, לא נורא). ועכשיו אני אחזור על השאלה, הפעם ברצינות, ומה עם ילדך, מאיזה מוצרים הוא עשוי?
כדי שילדך יגדל להיות בריא וחזק, מרוכז וחכם- צריכים לדעת איזה "מצרכים" מומלץ להביא לו, צריך לדאוג שיהיו לו שומנים בריאים להפעלת המוח, התא, מערכת ההורמונלית ועוד, צריך לדאוג שיהיו לו חלבונים מלאים שמהם הגוף בונה אין ספור קשרי חלבון לתפקודים אין סופיים, צריך לדאוג לפחמימה טובה ומלאה על מנת שיהיה לילדך כוח למשך היום ואל לנו לשכוח את החשיבות בוויטמינים והמינרלים שדרושים לכל פעולה ופעולה.
הקב"ה יצר את גוף האדם בנפלאות אין ספור, למרות כל הטכנולוגיה המתקדמת טרם הצליחו מדענים לפענח את טבע הבריאה הזו, כל יום גילויים חדשים, תובנות מרעישות וככל שמעמיקים יותר בנס הפלאי הזה, מבינים עד כמה אנחנו עוד לא יודעים!
ילדך הוא בריאה אלוקית, הוא נס מהלך, הרבה נעלם מעינינו, אך יש דברים שכן יודעים. המערכת המופלאה של גוף האדם בנויה ממערכות שונות המקושרות ביניהם באין ספור קשרים וקשרי קשרים. חוסרים של אבות המזון, ויטמינים ומינרלים, גורמות לתקלות במערכות ובקשריהם.
וכמו- שכשאת מכינה עוגה, לא תעלי בדעתך להחליף את הקמח בקוסקוס, בניגוד למתכון, מכיוון שהעוגה לא תהיה כלל וכלל מוצלחת, כך אנחנו צריכות לדעת שמזון לא מתאים יפריע למהלך גדילתו הפיזית והנפשית של ילדנו ובטח לא יעלה בדעתנו להחליף את השומנים החיוניים לתפקודו בשומנים רווים שעושים הפוך ממה שצריך.
בכל פנאי אפשרי אנחנו פונות לאבינו שבשמים ומתפללות עבור ילדינו הקטנים ובין שאר התפילות אנחנו גם מוסיפות "אנא שלח לילדי שלי, בריאות הנפש ובריאות הגוף" . והאם אנחנו עושות את ההשתדלות המתאימה? האם אנחנו דואגות לתת להם את כל מוצרי המזון להם הם זקוקים?
הבלבול והקושי הינו כה קשה בימנו, מצד אחד יש את האוכל המושך והזול ומהיר ההכנה, ומצד שני יש את האוכל המיושן, היקר והקשה להכנה.
על מנת להדגיש את העניין אספר לכם סיפור שאם הייתי מספרת לסבתא שלי ז"ל היא הייתה בטוחה שמדובר במתיחה, אבל אנו שכבר התרגלנו ל"דור של ימינו" נגחך קלות ונמשיך:
באחת הקניות שלי במכולת השכונתית בעודי מנסה לאתר מצרכים ה"מתאימים" למשפחתי, ראיתי על מדפי החנות בין חומרי הניקוי לפסטות: מנת שווארמה עם אורז מוכנה, בתוך כלי פלסטיק, מכוסה בעטיפה שקופה, "רק לחמם ולהגיש" נכתב באותיות אדומות וגדולות. זה היה על המדף- אפילו לא במקפיא אפילו לא במקרר- על המדף! כמה כימיקלים היו צריכים להזריק למנה המסכנה על מנת שהיא תוכל לשבת במכולת על המדף ולהיות השכנה של הסבון, כמה?
לנו המבוגרים זה עוד אולי קצת נראה מוזר, הרי לא היו דברים כאלו כשהיינו קטנים. אפילו ממתקים- המבחר היה הרבה יותר קטן, האוכל היה הרבה יותר פשוט. אך לאיזו מציאות ילדינו יתרגלו?
בכל מקום יש עומס של חטיפים, שוקולדים וסוכריות שונים ומשונים, לפעמים זה נראה שהממתקים נלחמים על המקום במדף, הכל צפוף מידי, וכל כך מסנוור. ישנם חנויות בימנו, שקיבלו את המעמד של "חנות ממתקים", זה כמו גן עדן שיש שם את כל הסוגים בכל הצבעים וכל הצורות, דברים שלא חלמו עליהם סבנו וסבתותנו שלנו. יש את אלו שיגנו על חנויות אלו באמרם שהגוף שלנו זקוק לסוכר על מנת להפעיל את מערכת השרירים אך לא זו היתה כוונת היוצר...
סיפור נוסף, אם לא אכפת לכם:
בעוד אחת ממסעות הקניות היומיות שלי במכולת השכונתית, בעודי מטיילת בין מדפי הסחורה ובוחרת את הקטניות שלי, את האורז, את הירקות והפירות, לפתע תופס את עיני מחזה מעניין ביותר, התקרבתי למדף, לאט, לאט, בזהירות ובנחישות, מושיטה את ידי ותופסת עם קצות אצבעותיי אריזה של: מנת המבורגר מיוחדת מאוד, שכוללת בתוכה הכל: לחמנייה, חסה, קטשופ, המבורגר כפול ואפילו צ'יפס, ומה כל כך מופלא בזה? אתן לכם רמז, זה לא היה בשרי, גם לא היה בזה טיפת חלבון, גם לא ויטמינים. אתם מנחשים? כן, כל המנה הזו היתה מג'לי! ג'לי צבעוני כל כך, שלא ברור לי איך היה להם מספיק מקום על העטיפה לרשימה של כל צבעי המאכל שהדבר הזה הכיל...
כששאלתי את המוכרת בהומור אם ניתן לתת את המנה הצבעונית הזו לילד לארוחת צהרים? היא ענתה גם בהומור ש"לכי תדעי היום הכל אפשרי"
בסוף היום כשאת יושבת ומנסה להירגע ולעבור בראשך על כל מה שעבר עליך, עצרי וחשבי לרגע, מה הילד שלך אכל היום, האם אכל פחמימה טובה? האם אכל חלבון טוב? האם אכל שומנים טובים? האם הידיעה שבנך הלך לישון שבע- זה מספיק. הרי אם יאכל אוכל מתאים או לא מתאים בסופו של דבר- שבע הוא יהיה, אבל עכשיו שתכלית האכילה הגיעה ליעדה והגוף של הילד שלך גומר לפרק את המזון שהוא אכל, מה הדם מוביל לחלקים השונים של הגוף? האם יש שם שומן טוב, על מנת לשמן את המוח? האם יש שם חלבון על מנת לבנות תאים טובים? האם יש שם את כל המצרכים לו זקוק הגוף על מנת להתפתח נכון?
אמנם תזונה טובה לילד- אין זה פשוט כלל! ואכן יש חוק ברזל שאסור לשכוח: אין לריב עם הילד על אוכל! ברור.
אז למה אני מלאה אתכם עם כל זה? כי בכל זאת חשוב למצוא את השביל הנכון עבור ילדנו במציאות זמננו.
השביל המאוזן, השביל שיש שם את הבסיס הטוב עבור הילד- ושגם כיף לו שם. זה שביל חלומי, אבל מציאותי, ושווה למצוא אותו כי אז הילד יהפוך לנער שמח ובריא וימשיך באותו השביל עד מאה ועשרים.
לילד שיש לו בסיס של אוכל בריא ושמחת חיים, תהיה השפעה על אין סוף תחומים בחייו, החל מגוף בריא שחזק יותר בהתמודדות עם מחלות או פציעות, השפעה על כושר הריכוז שלו בלימודים ולבסוף אפילו השפעה לטובה על הכוח הנפשי שלו ועל מצבי רוח. אין ספק שילד כזה יהיה פנוי יותר לעבודת ד' טובה ובריאה.
בספרון זה נעבור על שלושה שלבים:
1. שינוי החשיבה לחיובית
2. סור מרע- קודם ממה ראוי להימנע
3. עשה טוב- שינוי הדרגתי בתזונה
כריכה.docx
jaffa, ‏24/10/17
חותם1, ציפורים, קרן לייזר ו-68 משתמשים נוספים אוהבים את זה.
נשמח לשיתופים נוספים.
סיגל א, ‏24/10/17
סא איור אוהב/ת את זה.
זהו נושא חשוב מאוד.
אשמח לטיפים מעשיים כיצד ניתן באמת לגדל ילדים בריאים.
bp1, ‏24/10/17
סא איור ו-יעל זפרני אוהבים את זה.
ביקי משתמש סופר מקצוען עיצוב גרפי
ביקי, ‏24/10/17
אשמח גם לקרוא מידע על תזונה בזמן ההנקה כדי לגדל בעז"ה תינוק בריא.
עפיפון, ‏24/10/17
bp1 אוהב/ת את זה.
נכתב ע"י jaffa: ↑
זה שביל חלומי, אבל מציאותי
התכירי לנו את השביל המוביל?
חנה4, ‏24/10/17
תודה רבה, גם אותי זה מאד מעניין
ובעיקר טיפים מעשיים ליום יום
מיכל8, ‏24/10/17
התרשמתי מאד מהחומר שהעלית!
אסתר, ‏24/10/17
איכות משתמש מקצוען • עיצוב גרפי
זורם, תעלי עוד זה מרתק!
ו...תזונה בריאה מתחילה עוד לפני שהילד נולד
איכות, ‏24/10/17
bp1, jaffa, אסתר ומשתמש נוסף אוהבים את זה.
A4105050 משתמש פעיל איור וציור מקצועי עיצוב גרפי
כ"כ נכון וחשוב
הבלבול והקושי הינו כה קשה בימנו, מצד אחד יש את האוכל המושך והזול ומהיר ההכנה, ומצד שני יש את האוכל המיושן, היקר והקשה להכנה
שינוי הרגלים לתזונה בריאה לא יקר יותר. מניסיון אישי
הוזיל עלויות באופן משמעותי ויצר סדר עדיפויות שפוי ומאוזן
A4105050, ‏24/10/17
jaffa ו-אסתר אוהבים את זה.
פיר משתמש מקצוען •
בסד ישר כח גדול לא פשוט בחברת השפע בלי עין הרע שהקדוש ברוך הוא נותן לנו לבחור אוכל בריא שברובו מהונדס גנטית מכיל צבעי מאכל שונים וחומרים משמרים הלואי שנצליח ללכת בין הטיפות האינטרנט מלא במרשמים עם הרבה קצפות ושומן מי צריך את זה גוף האדם זקוק לאוכל בסיסי מכל אבות המזון הלואי ונשכיל בעזרת השם להצליח.
פיר, ‏24/10/17
fasson משתמש פעיל עיצוב גרפי
י--
fasson, ‏24/10/17
הצלוחעס משתמש פעיל •
מרתק מחכים לעוד
הצלוחעס, ‏24/10/17
נכתב ע"י עפיפון: ↑
אפתח בעז"ה אשכול נוסף בתחילת שבוע הבא.
נעמיתוש ו-עפיפון אוהבים את זה.
בשמחה, אנסה כל יומיים להוסיף עוד חומר.
איך שאת צודקת- התזונה הבריאה מתחילה עוד אצל סבתא שלו....
saru אוהב/ת את זה.
נכתב ע"י A4105050: ↑
נכון מאוד, למי שיודעת איך.
A4105050 אוהב/ת את זה.
יש תקוה משתמש רשום
תודה רבה. נהניתי לקרוא. אשמח מאד לעוד קטעים
יש תקוה, ‏25/10/17
שינינו בשנתיים האחרונות את אורח חיינו לבריא וטוב , אשמח ללמוד וללמד..
נעמיתוש, ‏25/10/17
saru משתמש מקצוען •
אשמח מאד לקרוא עוד.
תוכלי לתת דוגמאות לתפריטים רצויים (שילדים אוהבים..)?
saru, ‏25/10/17